
ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Καθορισμός εσωτερικού κανονισμού λειτουργίας 
του Εργαστηρίου Στοματολογίας του Τμήματος 
Οδοντιατρικής της Σχολής Επιστημών Υγείας. 

2 

Ίδρυση Εργαστηρίου Τροφοθρεπτικών προϊό¬ 
ντων (ΝυΐΓ30θυΙίε3ΐ5) και λειτουργικών Τροφίμων, 
του Τμήματος Τεχνολογίας Τροφίμων της Σχολής 
Τεχνολογίας Γεωπονίας και Τεχνολογίας Τροφί¬ 
μων και Διατροφής του Τ.Ε.Ι. Πελοποννήσου. 

3 

Αποζημίωση υπερωριακής απασχόλησης, καθώς 
και νυκτερινής εργασίμων ημερών και ημερήσιας 
ή νυκτερινής που παρέχεται Κυριακές και εξαιρέ¬ 
σιμες ημέρες των υπαλλήλων του Γενικού Νοσο¬ 
κομείου Κομοτηνής, μονίμων και ιδιωτικού δικαί¬ 
ου, για το έτος 2017. 

4 

Καθιέρωση υπερωριακής εργασίας υπαλλήλων του 
Οργανισμού Αθλητισμού, Πολιτισμού και Παιδικής 
Αγωγής Δήμου Βάρης - Βούλας - Βουλιαγμένης. 


ΑΠΟΦΑΣΕΙΣ 

Αριθμ. πράξης (390) (1) 

Καθορισμός εσωτερικού κανονισμού λειτουργί¬ 
ας του Εργαστηρίου Στοματολογίας του Τμήμα¬ 
τος Οδοντιατρικής της Σχολής Επιστημών Υγείας. 

Ο ΠΡΥΤΑΝΗΣ 

ΤΟΥ ΕΘΝΙΚΟΥ ΚΑΙ ΚΑΠΟΔΙΣΤΡΙΑΚΟΥ 
ΠΑΝΕΠΙΣΤΗΜΙΟΥ ΑΘΗΝΩΝ 

Έχοντας υπόψη: 

1. Το αρθ. 96 του ν. 4310/2014 όπως προστέθηκε στο 
αρθ. 80 του ν. 4009/2011 και ισχύει με το αρθ. 60 του 
ν. 4386/2016. 

2. Το ν. 2109/1952 (ΦΕΚ 122/29-4-1952 τ. Β') «Περί 
αντικατατάσεως, τροποποιήσεως και συμπληρώσεως 
διατάξεων τινών της Πανεπιστημιακής Νομοθεσίας». 

3. Το ν.δ. 2464/1953 (ΦΕΚ 183/23-7-1953 τ. Α') «Περί 
Οδοντιατρικού Τμήματος της Ιατρικής Σχολής του Πα¬ 
νεπιστημίου Αθηνών». 


4. Την αριθμ. Β1/924/8-10-1985 υπουργική απόφαση 
(ΦΕΚ 662/1 -11 -1985 τ. Β') «Κατανομή εργαστηρίων, κλι¬ 
νικών και σπουδαστηρίου στους τομείς του τμήματος 
οδοντιατρικής της Σχολής Επιστημών Υγείας του Πανε¬ 
πιστημίου Αθηνών» 

5. Την αριθμ. Β1/405/8-12-1997 υπουργική απόφαση 
(ΦΕΚ 1138/22-12-1997 τ. Β') «Σύσταση -μετονομασία 
Τομέων του Τμήματος Οδοντιατρικής του Εθνικού και 
Καποδιστριακού Πανεπιστημίου Αθηνών, Μετονομασία 
εργαστηρίων-κλινικών και ανακατανομή τους στουςΤο- 
μείς του Τμήματος». 

6. Την από 1-11-2016 απόφαση της Συνέλευσης του 
Τμήματος Οδοντιατρικής. 

7. Την από 16-3-2017 απόφαση της Πανεπιστημιακής 
Συγκλήτου. 

8. Το γεγονός ότι ο καθορισμός του εν λόγω εσωτε¬ 
ρικού κανονισμού δεν προκαλεί δαπάνη σε βάρος του 
τακτικού προϋπολογισμού ή της κρατικής επιχορήγησης 
του Ιδρύματος, αποφασίζουμε: 

Άρθρο 1 
Αντικείμενο 

Το Εργαστήριο Στοματολογίας του Τμήματος Οδο¬ 
ντιατρικής της Σχολής Επιστημών Υγείας του Εθνικού 
και Καποδιστριακού Πανεπιστημίου Αθηνών (ΕΚΠΑ), 
που ιδρύθηκε σύμφωνα με τις διατάξεις (ν. 2109/1952, 
ΦΕΚ 122/29-04-1952 τ. Α', ν.δ. 2464/1953, ΦΕΚ 185/ 
23-07-1953 τ. Α', υπουργική απόφαση Β1/924/08-10-1985, 
ΦΕΚ 662/01-11-1985 τ. Β', υπουργική απόφαση Β1/405/ 
08-12-1997, ΦΕΚ 1138/22-12-1997 τ. Β'), είναι ενταγμένο 
στονΤομέα Παθολογίας και Χειρουργικής Στόματος και εξυ¬ 
πηρετεί διδακτικές, ερευνητικές και κλινικές ανάγκες που 
σχετίζονται με το γνωστικό αντικείμενο της Στοματολογίας. 

Άρθρο 2 
Σκοπός 

Το Εργαστήριο Στοματολογίας στα πλαίσια των δρα¬ 
στηριοτήτων του έχει ως σκοπό την: 

α) κάλυψη των εκπαιδευτικών, ερευνητικών και κλι¬ 
νικών αναγκών του Οδοντιατρικού Τμήματος, καθώς 
και άλλων Σχολών και Τμημάτων του Πανεπιστημίου 
Αθηνών, σε προπτυχιακό και μεταπτυχιακό επίπεδο σε 
θέματα που εμπίπτουν στο γνωστικό αντικείμενο της 
Στοματολογίας, 

β) συνεργασία και με άλλα ακαδημαϊκά ιδρύματα, 
ερευνητικά κέντρα, διεθνείς οργανισμούς και φορείς 
της ημεδαπής ή της αλλοδαπής με σκοπό την ανταλ¬ 
λαγή επιστημονικών γνώσεων ή την πραγματοποίηση 
εκπαιδευτικών ή ερευνητικών προγραμμάτων και γε¬ 
νικώς δραστηριοτήτων συναφών με το επιστημονικό 
αντικείμενο της Στοματολογίας, 

γ) οργάνωση συνεδρίων Ελληνικών, ή διεθνών, συ¬ 
μποσίων, σεμιναρίων, διαλέξεων και μετεκπαιδευτικών 
μαθημάτων, την πραγματοποίηση δημοσιεύσεων και 
εκδόσεων και την πρόσκληση Ελλήνων και ξένων ανα¬ 
γνωρισμένων επιστημόνων, με σκοπό την εκπαίδευση 
ή/και την ανταλλαγή γνώσεων ή/και την ενημέρωση του 
οδοντιατρικού και λοιπού προσωπικού του Εργαστηρί¬ 
ου Στοματολογίας, των προπτυχιακών, μεταπτυχιακών 
φοιτητών και διδακτόρων επιστημονικών συνεργατών, 

δ) εξυπηρέτηση διαφόρων κοινωνικών αναγκών, όταν 
και όποτε ζητείται συγκεκριμένη συνδρομή, σε θέματα 
σχετικά με το αντικείμενο. 

Ειδικότερα το εκπαιδευτικό έργο περιλαμβάνει την 
εκπαίδευση φοιτητών (προπτυχιακών, μεταπτυχιακών) 
της Οδοντιατρικής και την εκπαίδευση οδοντιάτρων 
και άλλων λειτουργών των κλάδων υγείας στα πλαίσια 
συνεχιζόμενης εκπαίδευσης και επιμόρφωσης αυτών. 

Το εκπαιδευτικό έργο επιτυγχάνεται με: α) τη διορ¬ 
γάνωση μαθημάτων, διαλέξεων και εκπαιδευτικών 
σεμιναρίων, συνεδρίων ή λοιπών επιστημονικών εκδη¬ 
λώσεων, με την εφαρμογή προγραμμάτων θεωρητικής 
και πρακτικής εκπαίδευσης για τους προπτυχιακούς και 
μεταπτυχιακούς φοιτητές, καθώς και τους οδοντίατρους, 
β) την έκδοση επιστημονικών συγγραμμάτων ή βιβλίων 
ή εκπαιδευτικών εγχειριδίων και φυλλαδίων, γ) τη συ¬ 
νεργασία με άλλα ακαδημαϊκά ή κοινωφελή ιδρύματα 
και με ερευνητικά κέντρα ή φορείς της ημεδαπής ή της 
αλλοδαπής, δ) την παρασκευή εκπαιδευτικού υλικού από 
το αρχείο ιστών του Εργαστηρίου, το οποίο κρίνεται ανα¬ 
γκαίο για τις ανάγκες του προγράμματος προπτυχιακών 
και μεταπτυχιακών σπουδών. 

Το ερευνητικό έργο συνίσταται στην: α) διερεύνηση 
νοσημάτων του στόματος με σκοπό την αναζήτηση νέων 
ή τη βελτίωση υπαρχουσών τεχνικών ή μεθόδων που 
στοχεύουν στην αποτελεσματικότερη πρόληψη, διά¬ 
γνωση και θεραπεία παθήσεων του στόματος και της 
στοματογναθικής περιοχής, β) κατάρτιση και διενέργεια 
πειραματικών ή κλινικών μελετών ή στη συμμετοχή σε 
ερευνητικά προγράμματα συνεργαζόμενο με άλλα ακα¬ 
δημαϊκά ιδρύματα και ερευνητικά κέντρα ή φορείς της 
ημεδαπής ή της αλλοδαπής, γ) επεξεργασία και μελέτη 
υλικού από το αρχείο ιστών του Εργαστηρίου ή πειρα¬ 
ματικού υλικού (πειραματόζωα) για ερευνητικούς σκο¬ 
πούς. Η κατεύθυνση δίνεται από τον κύριο ερευνητή με 
βάση το ερευνητικό πρωτόκολλο που έχει εγκριθεί από 
τη Διεύθυνση του Εργαστηρίου. 

Τα αποτελέσματα των ερευνών γνωστοποιούνται 
υπό τη μορφή ανακοινώσεων σε επιστημονικά συνέ¬ 
δρια στην Ελλάδα και στο εξωτερικό ή υπό τη μορφή 
δημοσιεύσεων σε ελληνικά και ξενόγλωσσα περιοδικά 
ή τέλος υπό τη μορφή διδακτορικών διατριβών. 


Το κλινικό έργο περιλαμβάνει: α) τη διάγνωση και 
θεραπευτική αντιμετώπιση νοσημάτων του στόμα¬ 
τος, καθώς και τη διάγνωση στοματικών εκδηλώσεων 
γενικών νοσημάτων, β) την εξυπηρέτηση κοινωνικών 
αναγκών σχετιζόμενων με την αποστολή του, εφόσον 
αυτό ζητηθεί από Κλινικές του τμήματος Οδοντιατρικής 
του ΕΚΠΑ ή από όργανα της πολιτείας. Οι παρεχόμενες 
υπηρεσίες είναι προληπτικές, διαγνωστικές και θεραπευ¬ 
τικές και παρέχονται μέσω της κλινικής διάγνωσης και 
αξιολόγησης εργαστηριακών ευρημάτων (σύσταση για 
τυχόν περαιτέρω διερεύνηση του ασθενούς μέσω των 
κατάλληλων παρακλινικών εξετάσεων, όπως μικροβιο¬ 
λογικές, αιματολογικές, ανοσολογικές, ακτινογραφικό 
έλεγχο κλπ). Ειδικότερα συνίστανται σε εξέταση στόμα¬ 
τος, λήψη διαγνωστικής βιοψίας, λήψη κυτταρολογικού 
επιχρίσματος, αφαίρεση μικρών όγκων του στόματος και 
θεραπευτική αντιμετώπιση νοσημάτων του στόματος 
μέσω φαρμακευτικής παρέμβασης. 

Το διαγνωστικό περιλαμβάνει και την επεξεργασία 
ιστοτεμαχίων από βιοψίες αλλοιώσεων του βλεννογόνου 
του στόματος και των οστών των γνάθων που προέρχο¬ 
νται από Κλινικές του Τμήματος Οδοντιατρικής ή άλλα 
συνεργαζόμενα ακαδημαϊκά ιδρύματα, Νοσοκομεία και 
ιδιώτες, τη μελέτη παρασκευασμάτων και την ιστολογική 
διάγνωση. 

Άρθρο 3 

Προσωπικό 

Το προσωπικό αποτελείται από καθηγητές και Λέκτο¬ 
ρες του Τμήματος Οδοντιατρικής του ΕΚΠΑ, των οποί¬ 
ων το γνωστικό αντικείμενο είναι αντίστοιχο ή συναφές 
με το γνωστικό αντικείμενο (διδακτικό, ερευνητικό και 
κλινικό) του Εργαστηρίου Στοματολογίας και οι αρμο¬ 
διότητες τους ορίζονται από την εκάστοτε ισχύουσα 
νομοθεσία. 

Το λοιπό προσωπικό περιλαμβάνει, μέλη Ειδικού Τε¬ 
χνικού Εκπαιδευτικού Προσωπικού (Ε.Τ.Ε.Π), κάθε είδους 
υγειονομικού, διοικητικού προσωπικού, που κατανέμεται 
στο Εργαστήριο Στοματολογίας, σύμφωνα με τις εκάστο¬ 
τε ισχύουσες διατάξεις, καθώς επίσης και επιστήμονες 
σε τομείς σχετικούς με τις διδακτικές και ερευνητικές 
δραστηριότητες ,όπως εκάστοτε ισχύει. Το ωράριο ερ¬ 
γασίας του υπηρετούντος προσωπικού είναι αυτό που 
προβλέπεται από τις διατάξεις ισχύουσας νομοθεσίας. 

Άρθρο 4 

Διοίκηση- Αρμοδιότητες 

Ι.Το Εργαστήριο Στοματολογίας διευθύνεται από κα¬ 
θηγητή με γνωστικό αντικείμενο αντίστοιχο προς αυτό 
του Εργαστηρίου, ο οποίος εκλέγεται σύμφωνα με τις 
ισχύουσες διατάξεις. 

2.0 Διευθυντής ασκεί τις αρμοδιότητες που ορίζει το 
άρθρο 7 του ν. 1268/1982 και επί πλέον συντονίζει το 
διδακτικό (προπτυχιακό-μεταπτυχιακό) και ερευνητικό 
έργο του Εργαστηρίου, καταρτίζει και υποβάλλει αρμο- 
δίως το ετήσιο πρόγραμμα λειτουργίας του Εργαστηρίου 
και μεριμνά για την εφαρμογή του, μεριμνά για την κα¬ 
τανομή των χώρων του Εργαστηρίου, τη στελέχωση του 
με το αναγκαίο προσωπικό, την οικονομική διαχείριση 

των πόρων του, υποβάλλει τον ετήσιο απολογισμό των 
δραστηριοτήτων του, εισηγείται στη Γενική Συνέλευση 
τουΤμήματοςτους υπεύθυνους αναλωσίμων υλικών και 
του κινητού εξοπλισμού και υπογράφει κάθε έγγραφο 
και γενικά είναι υπεύθυνος για την ομαλή λειτουργία του. 

3.0 Διευθυντής ενημερώνεται πριν από τη διεξαγωγή 
κάθε εργασίας που γίνεται στο Εργαστήριο, στα πλαί¬ 
σια ερευνητικού προγράμματος ή άλλου έργου, που έχει 
αποφασισθεί από το τμήμα, και καθορίζει μέσα στα πλαί¬ 
σια της αποστολής του Εργαστηρίου την προτεραιότητα 
στη χρησιμοποίηση οργάνων και χώρων σε περίπτωση 
που δεν υπάρχει σχετική απόφαση. 

4. Ο Διευθυντής έχει την ευθύνη για την εν γένει λει¬ 
τουργία του Εργαστηρίου, τη χρησιμοποίηση οργάνων 
και υλικών που ανήκουν σ' αυτό, την παραμονή των ερ¬ 
γαζομένων (προσωπικού, φοιτητών, επισκεπτών) στους 
χώρους όπου τηρούνται ειδικοί κανόνες ασφαλείας που 
αποσκοπούν στην προφύλαξη της υγείας και αρτιμέλειας 
των εργαζομένων καθώς και στην προστασία των οργά¬ 
νων και εγκαταστάσεών του από βλάβες. 

5. Με εισήγηση του Διευθυντή είναι δυνατή η πρόσλη¬ 
ψη επιστημόνων σε τομείς σχετικούς με τις διδακτικές 
και ερευνητικές δραστηριότητες του Εργαστηρίου σύμ¬ 
φωνα με την κείμενη νομοθεσία. 

Άρθρο 5 

Εγκατάσταση - Λειτουργία 

1. Το Εργαστήριο Στοματολογίας θα εγκατασταθεί σε 
χώρο του Νοσοκομείου «Λαϊκό», και θα λειτουργεί κατά τις 
εργάσιμες ημέρες και ώρες, σύμφωνα με τον κανονισμό 
του Πανεπιστημίου.Το ωράριο εργασίαςτου προσωπικού 
είναι αυτό το οποίο προβλέπεται για κάθε κατηγορία. 

2. Δικαίωμα εκτέλεσης πειραματικών εργασιών έχουν 
οι καθηγητές του Εργαστηρίου Στοματολογίας αποκλει¬ 
στικά ή σε συνεργασία με καθηγητές του Τμήματος ή 
άλλους ερευνητές, εφόσον το αντικείμενο της έρευνας 
είναι σχετικό με τις δραστηριότητες του Εργαστηρίου . 
Για την εκτέλεση πειραματικής εργασίας, από ερευνητές, 
οι οποίοι δεν είναι μέλη του Εργαστηρίου χορηγείται 
άδεια ύστερα από σχετική αίτηση, στην οποία αναφέ- 
ρονται: ο σκοπός της εργασίας, το χρονοδιάγραμμα της, 
η χρησιμοποίηση ή μη οργάνων τα οποία διαθέτει το 
εργαστήριο, οι διατάξεις οι οποίες διέπουν την εκτέλεση 
αυτής της πειραματικής εργασίας και ο προϋπολογισμός 
της δαπάνης που απαιτείται. 

3. Η χρησιμοποίηση ειδικών οργάνων του Εργαστηρί¬ 
ου επιτρέπεται μόνο στο προσωπικό του εργαστηρίου 
ή άλλους ερευνητές που έχουν ειδική επί των οργάνων 
αυτών εκπαίδευση και εξουσιοδότηση. Κινητά όργανα 
και σκεύη, τα οποία παραδίδονται για τη διεξαγωγή ερ¬ 
γασιών επιστρέφονται, μετά τη χρησιμοποίησή τους, 
στην κατάσταση που είχαν παραδοθεί. 

Άρθρο 6 

Έσοδα 

Το Εργαστήριο Στοματολογίας θα λειτουργεί αποκλει¬ 
στικά από ιδίους πόρους και δεν θα βαρύνει τον τακτικό 
προϋπολογισμό ή την κρατική επιχορήγηση του Ιδρύ¬ 
ματος. Συγκεκριμένα προέρχονται από: 


α) Την εκτέλεση ερευνητικών προγραμμάτων που 
πραγματοποιούνται για ίδιο λογαριασμό ή για λογαρια¬ 
σμό τρίτων. 

β) Τη διάθεση ερευνητικών ή εν γένει επιστημονικών 
προϊόντων. 

γ) Τις ειδικές εισφορές και χρηματοδοτήσεις από διε¬ 
θνείς οργανισμούς, δημόσιες ή ιδιωτικές επιχειρήσεις και 
νομικά ή φυσικά πρόσωπα, καθώς επίσης και τις χρημα¬ 
τοδοτήσεις από κάθε είδους ειδικούς λογαριασμούς του 
Δημοσίου ή του ΕΚΠΑ. 

δ) Τις κληρονομιές, τις δωρεές και τις κληροδοσίες που 
καταλείπονται στο Πανεπιστήμιο, εφόσον δεν τίθενται 
όροι που αντιβαίνουν τους σκοπούς του Εργαστηρίου 
Στοματολογίας και του Πανεπιστημίου Αθηνών. 

ε) Την παροχή υπηρεσιών σύμφωνα με το άρθρο 3 
παρ. 3 του π.δ. 159/1984. 

στ) Την παραχώρηση πνευματικών δικαιωμάτων ή 
διπλωμάτων ευρεσιτεχνίας, προϊόντων που ανήκουν ή 
παρήχθησαν στο Εργαστήριο. 

ζ) Την κλινική εξέταση ασθενών και διενέργεια βιοψιών 
και από την ιστολογική διάγνωση βιοπτικού υλικού. 

Άρθρο 7 

Τηρούμενα Βιβλία 

Ι.Τα βιβλία και στοιχεία που τηρούνται είναι τα εξής: 

■ Πρωτόκολλο εισερχόμενης - εξερχόμενης αλληλο¬ 
γραφίας. 

• Βαθμολόγια φοιτητών. 

• Αρχεία ασθενών. 

• Βιβλίο περιουσιακών στοιχείων. Κτηματολόγιο. 

• Φάκελοι οικονομικών στοιχείων κάθε έτους. 

• Κατάλογος επιστημονικών οργάνων και βιβλίων. 

• Βιβλίο επιστημονικής-ερευνητικής δραστηριότητας. 

• Βιβλίο μεταβολής προσωπικού. 

• Βιβλίο καταγραφής βιοπτικού υλικού. 

• Βιβλίο καταγραφής βλαβών μηχανημάτων Κλινικής. 

2. Με απόφαση του Διευθυντή μπορεί να τηρείται και 

κάθε άλλο βιβλίο ή στοιχείο το οποίο κρίνεται απαραί¬ 
τητο ή προβλέπεται από ειδικές διατάξεις. 

Άρθρο 8 

Σφραγίδα - Τίτλος 

Ο τίτλος του Εργαστηρίου είναι «Εργαστήριο Στοματο¬ 
λογίας του Τομέα Παθολογίας και Χειρουργικής Στόμα- 
τοςτουΤμήματος Οδοντιατρικής της Σχολής Επιστημών 
Υγείαςτου Εθνικού και Καποδιστριακού Πανεπιστημίου 
Αθηνών», ο οποίος αναγράφεται σε κάθε έντυπό του, 
αποτυπώνεται στη στρογγυλή σφραγίδα αλληλογραφίας 
και αναρτάται στους χώρους που δραστηριοποιείται το 
Εργαστήριο. 

Η ισχύςτης παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η πράξη αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Απριλίου 2017 

Ο Πρύτανης 

ΜΕΛΕΤΙΟΣ - ΑΘΑΝΑΣΙΟΣ ΔΗΜΟΠΟΥΛΟΣ 

Αριθμ. 1199 _ (2) 

Ίδρυση Εργαστηρίου Τροφοθρεπτικών προϊό¬ 
ντων (ΝυΐΓ 30 θυΙΐς 3 ΐ 5 ) καιλειτουργικώνΤροφίμων, 
τουΤμήματοςΤεχνολογίαςΤροφίμων της Σχολής 
Τεχνολογίας Γεωπονίας και Τεχνολογίας Τροφί¬ 
μων και Διατροφής του Τ.Ε.Ι. Πελοποννήσου. 

Ο ΠΡΟΕΔΡΟΣ 

ΤΟΥ ΤΕΧΝΟΛΟΓΙΚΟΥ ΕΚΠΑΙΔΕΥΤΙΚΟΥ 
ΙΔΡΥΜΑΤΟΣ (Τ.Ε.Ι.) ΠΕΛΟΠΟΝΝΗΣΟΥ 

Έχοντας υπόψη: 

1) Τις διατάξεις των άρθρων 1 ως 4 του ν. 3794/2009 
(ΦΕΚ156/τ. Α') «Ρύθμιση θεμάτων του Πανεπιστημιακού 
και Τεχνολογικού Τομέα της Ανώτατης Εκπαίδευσης και 
άλλες διατάξεις», όπως τροποποιήθηκε και ισχύει. 

2) Τις διατάξεις της παρ. 22α του άρθρου 80 του 
ν. 4009/2011 (ΦΕΚ 195/τ. Α') «Δομή, λειτουργία, διασφά¬ 
λιση ποιότητας των σπουδών και διεθνοποίηση των ανώ¬ 
τατων εκπαιδευτικών ιδρυμάτων». 

3) Τις διατάξεις του άρθρου 96 του ν. 4310/2014 
(ΦΕΚ258/τ. Α') «Έρευνα,Τεχνολογική Ανάπτυξη και Και¬ 
νοτομία και άλλες διατάξεις», με το οποίο προστέθηκε 
παρ. 24 στο άρθρο 80 του ν. 4009/2011. 

4) Τις διατάξεις του π.δ. 91/2013 (Φ.Ε.Κ. 131 /Α'/ 
5-6-2013) «Μετονομασία του Τ.Ε.Ι. Καλαμάτας σε Τ.Ε.Ι. 
Πελοποννήσου - Μετονομασία Σχολής -Μετονομασία 
Τμημάτων-ΣυγχώνευσηΤμημάτων- Κατάργηση Παραρ¬ 
τήματος και Τμημάτων - Ίδρυση Σχολής - Συγκρότηση 
Σχολών του Τ.Ε.Ι. Πελοποννήσου». 

5) Την αριθμ. 5/16-03-2017 (θέμα 3ο) απόφαση του 
ΤμήματοςΤεχνολογίαςΤροφίμων της Σχολής Τεχνολογί¬ 
ας Γεωπονίας καιΤεχνολογίαςΤροφίμων και Διατροφής. 

6) Την αριθμ. 5/5-4-2017 (θέμα 3ο) απόφαση της Συ¬ 
νέλευσης του ΤΕΙ Πελοποννήσου. 

7) Την αριθμ. 7/26-11 -2012 απόφαση του Συμβουλίου 
Διοίκησης του ΤΕΙ - Κ (ΦΕΚ 589/ΥΟΔΔ/31-12-2012) και 
την αριθμ. Υ.Α. 2701 /Ε5/9-1 -2013 διαπιστωτική πράξη 
εκλογής Προέδρου του ΤΕΙ - Κ. 

8) Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Την ίδρυση εργαστηρίου στο Τμήμα ΤεχνολογίαςΤρο- 
φίμωντηςΣχολήςΤεχνολογίας Γεωπονίας καιΤεχνολογί- 
αςΤροφίμων και Διατροφής τουΤ.Ε.Ι. Πελοποννήσου, με 
την ονομασία «Εργαστήριο Τροφοθρεπτικών προϊόντων 
(ΝυΐΓ3ςθυΐίς3ΐ5) καιλειτουργικώνΤροφίμων»σύμφωνα 
με τα παρακάτω άρθρα τα οποία και καθορίζουν τη λει¬ 
τουργία του: 

Άρθρο 1 
Ίδρυση 

Ιδρύεται Εργαστήριο «Τροφοθρεπτικών προϊόντων 
(ΝυΐΓ3ςθϋΐίς3ΐ5) και λειτουργικών Τροφίμων» στο Τμήμα 
Τ εχνολογίας Τ ροφίμων της Σχολής Τ εχνολογίας Γεωπονί¬ 
ας καιΤεχνολογίαςΤροφίμωνκαιΔιατροφήςτουΤΕΙ Πε¬ 
λοποννήσου, το οποίο εξυπηρετεί τις ανάγκες έρευνας, 
ανάπτυξης και καινοτομιών της επιστήμης των τροφίμων 
και της διατροφής αλλά και εξειδικευμένης εκπαίδευσης 
στο πλαίσιο του ρόλου και της αποστολής του, στο γνω¬ 


στικό πεδίο των λειτουργικών τροφίμων και των τροφο¬ 
θρεπτικών προϊόντων τα οποία μπορούν να παραχθούν 
μέσα από τα τοπικά προϊόντα. Η δράστη ριότητά του θα 
ασκείται σε τοπικό, περιφερειακό, εθνικό, ευρωπαϊκό 
και διεθνές επίπεδο. 

Άρθρο 2 
Αποστολή 

Το Εργαστήριο στο πλαίσιο της αποστολής του, έχει 
ως σκοπό: 

■Την παραγωγή, συγκέντρωση και διάδοση επιστη¬ 
μονικής γνώσης σχετικά με δράσεις και πρακτικές που 
στηρίζουν: 

>Τον μεταποιητή παραγωγό σχετικά με την ανάπτυξη 
και παραγωγή φυτικών προϊόντων διατροφής και κο- 
σμετολογίας. 

> Τη βιομηχανία παραγωγής συμπληρωμάτων δια¬ 
τροφής και προϊόντων κοσμετολογίας Ελληνικής προ¬ 
έλευσης. 

> Την έρευνα και ανάπτυξη προϊόντων αρωματικών, 
φαρμακευτικών φυτών για την πρόληψη και την προα¬ 
γωγή της υγείας. 

> Τη στήριξη / ενημέρωση / εκπαίδευση του κατανα¬ 
λωτή φυτικών και φυσικών συμπληρωμάτων διατροφής. 

> Την επιστημονική τεκμηρίωση για τη χρήση και δρά¬ 
ση των τροφοθρεπτικών προϊόντων. 

> Την αξιολόγηση προϊόντων και διαδικασιών συνο- 
δευόμενες από συμβουλευτικές υπηρεσίες όπου αυτές 
απαιτούνται. 

• Ακόμη το εργαστήριο αυτό θα παρέχει: 

> Συστάσεις / υποστηρικτικές υπηρεσίες για τα λει¬ 
τουργικά τρόφιμα και την διατροφή. 

> Γνωμοδοτήσεις για προϊόντα και παροχή υπηρεσιών 
σε τρίτους. 

> Υπηρεσίες ποιοτικού ελέγχου προϊόντων συμπληρω¬ 
μάτων διατροφής και προϊόντων κοσμετολογίας. 

> Υπηρεσίες εκπαίδευσης με σχετικά αντικείμενα. 

> Τεχνομεσητία για συνεργασίες παραγωγικών φορέων, 
επιχειρήσεων με ερευνητικά και Ακαδημαϊκά ιδρύματα. 

• Τα μέσα πραγματοποίησης του σκοπού του εργαστη¬ 
ρίου ορίζονται ειδικότερα στα εξής: 

> Διοργάνωση συνεδρίων πανελλαδικής και διεθνούς 
εμβέλειας. 

> Την υποστήριξη της εκπαιδευτικής διαδικασίας στο 
επιστημονικό του πεδίο σε προπτυχιακό και μεταπτυχι¬ 
ακό επίπεδο. 

> Δημιουργία ιστοσελίδας και βάσης δεδομένων που 
άπτονται του επιστημονικού αντικειμένου. 

> Έκδοση επιστημονικού περιοδικού διεθνούς εμβέ¬ 
λειας. 

> Διεκδίκηση και εκτέλεση εθνικών ή διεθνών επιστη¬ 
μονικών προγραμμάτων. 

> Συνεργασία με ομοειδή εργαστήρια και ομοειδείς 
ως προς τα αντικείμενα ελληνικές, ξένες και διεθνείς επι¬ 
στημονικές εταιρείες, καθώς και με μη κερδοσκοπικούς 
φορείς των οποίων οι σκοποί συμπίπτουν με το σκοπό 
του Εργαστηρίου. 

> Τη συνεργασία κάθε μορφής με ακαδημαϊκά ιδρύ¬ 
ματα, ερευνητικά κέντρα και δημόσιους ή ιδιωτικούς 

φορείς της Ελλάδας και του εξωτερικού με σκοπό την 
προώθηση της έρευνας στο γνωστικό του πεδίο. 

Άρθρο 3 

Αντικείμενο Έρευνας 

Οι τομείς στους οποίους δραστηριοποιείται το Εργα¬ 
στήριο είναι: 

α. Η ανάπτυξη τροφοθρεπτικών προϊόντων, λειτουρ¬ 
γικών τροφίμων και προϊόντων διατροφής με εφαρμογή 
σύγχρονων τεχνολογιών. 

β, Η έρευνα στο πεδίο της σύνδεσης της καινοτομίας 
στην παραγωγή τροφοθρεπτικών προϊόντων αξιοποιώ- 
ντας τα τοπικά προϊόντα. 

Άρθρο 4 

Προσωπικό 

Το προσωπικό του Εργαστηρίου αποτελείται από: 

Α. Μέλη του Εκπαιδευτικού Προσωπικού (ΕΠ) του οι- 
κείουΤμήματος ή άλλουΤμήματοςτηςΣχολήςΤεχνολο- 
γίας Γεωπονίας καιΤεχνολογίαςΤροφίμων και Διατροφής 
ή του Ιδρύματος με γνωστικά αντικείμενα ή ερευνητικά 
ενδιαφέροντα που σχετίζονται με την αποστολή και τα 
γνωστικά αντικείμενα που καλύπτει το Εργαστήριο όπως 
αυτά περιγράφονται στο άρθρο 1 του παρόντος, καθώς 
και από μέλη Ειδικού Τεχνικού Εργαστηριακού Προσω¬ 
πικού (ΕΤΕΠ), Εργαστηριακού Διδακτικού Προσωπικού 
(ΕΡΔΙΠ), και λοιπό επιστημονικό και τεχνικό προσωπι¬ 
κό που τοποθετείται σε αυτό σύμφωνα με τις κείμενες 
διατάξεις. Ειδικότερα ένα μέλος ΕΠ γίνεται μέλος του 
Εργαστηρίου με απόφαση της Συνέλευσης του οικείου 
τμήματος, ύστερα από αίτηση του ενδιαφερομένου προς 
το Εργαστήριο και σχετική εισήγηση του Διευθυντή του 
Εργαστηρίου προς τη Συνέλευση. 

Β. Στο προσωπικό προβλέπεται και η θέση του Υπεύ¬ 
θυνου Διασφάλισης Ποιότητας και Επικοινωνίας (ΥΔΠΕ) 
ως απαραίτητη προϋπόθεση της διαπίστευσης του Ερ¬ 
γαστηρίου σε εθνικό και διεθνές επίπεδο. Ο ΥΔΠΕ είναι 
μέλος ΕΠ τουΤΕΙ Πελοποννήσου. 

Άρθρο 5 

Διεύθυνση του Εργαστηρίου 

1. Η διοίκηση του εργαστηρίου ασκείται από το Διευ¬ 
θυντή και τη Συντονιστική Επιτροπή. 

2. Ο Διευθυντής του εργαστηρίου προέρχεται από τα 
μέλη ΕΠ της βαθμίδας του Καθηγητή ή Αναπληρωτή Κα¬ 
θηγητή του οικείου Τμήματος και ορίζεται με απόφαση 
της Συνέλευσης του Τμήματος και με διαδικασίες οι οποίες 
καθορίζονται από αυτή. Ασκεί τις αρμοδιότητες που ορί¬ 
ζονται από τις σχετικές διατάξεις του ν. 4009/2011, στον 
εσωτερικό κανονισμό, αρθρ. 6 σε συνδυασμό με το αρθρ. 
80 και 81 κατά την μεταβατική περίοδο και σε συνδυασμό 
με τις διατάξεις του ν. 3794/2009 και συγκεκριμένα: 

α. Συντονίζει το ερευνητικό, αναπτυξιακό και εκπαι¬ 
δευτικό έργο του Εργαστηρίου. 

β. Μεριμνά για τη στελέχωση του Εργαστηρίου με το 
αναγκαίο προσωπικό, τις υποδομές, τα υλικά, τις προμή¬ 
θειες και γενικά για την εύρυθμη λειτουργία του, σύμφω¬ 
να με τα οριζόμενα στην κείμενη νομοθεσία. 

γ. Μεριμνά για την οικονομική διαχείριση του Εργαστη¬ 
ρίου, σύμφωνα μετά οριζόμενα στην κείμενη νομοθεσία. 


δ. Υπογράφει ως εκπρόσωπος του Εργαστηρίου όλα 
τα εξερχόμενα έγγραφα και τις συμβάσεις του Εργαστη¬ 
ρίου με τρίτους, σύμφωνα με τα οριζόμενα στην κείμενη 
νομοθεσία. 

ε. Εκπροσωπεί το Εργαστήριο στα συλλογικά όργανα 
τουΤΕΙ Πελοποννήσου και προς τρίτους. 

Η θητεία του Διευθυντή είναι τριετής και δύναται να 
ανανεωθεί. 

Η ανανέωση της θητείας ή ο ορισμός νέου Διευθυντή 
γίνεται με απόφαση της Συνέλευσης του οικείου Τμή¬ 
ματος με διαδικασίες οι οποίες καθορίζονται από αυτή. 

Για τον ορισμό, την εκλογή ή την ανανέωση της θητείας 
του Διευθυντή του Εργαστηρίου εκδίδεται σχετική δια- 
πιστωτική πράξη του ΠροέδρουτουΤΕΙ Πελοποννήσου. 

3. Η Συντονιστική Επιτροπή αποτελείται από το Δι¬ 
ευθυντή του εργαστηρίου ως Πρόεδρο τον Υπεύθυνο 
Διασφάλισης Ποιότητας και ένα μέλος Ε.Π. που προέρ¬ 
χονται από τα μέλη του Εργαστηρίου και ορίζονται με 
απόφαση της Συνέλευσης του οικείου Τμήματος, μετά 
από αιτιολογημένη εισήγηση του Διευθυντή. 

Η Συντονιστική Επιτροπή: 

α. Διαμορφώνει το στρατηγικό σχεδίασμά ανάπτυξης 
του Εργαστηρίου. 

β. Εκφράζει γνώμη για την υποβολή ερευνητικών 
προτάσεων, τη συμμετοχή του εργαστηρίου σε εκπαι¬ 
δευτικές ή άλλες δράσεις και τις συνεργασίες με τρίτους. 

γ. Εκφράζει γνώμη για την συνεργασία με εξωτερικούς 
συνεργάτες και για την προμήθεια υλικών και υπηρεσιών, 
σύμφωνα με τα οριζόμενα στην κείμενη νομοθεσία. 

δ. Επιβλέπει τη διαχείριση των οικονομικών του Ερ¬ 
γαστηρίου, σύμφωνα με τα οριζόμενα στην κείμενη 
νομοθεσία. Η θητεία των μελών της Συντονιστικής Επι¬ 
τροπής είναι τριετής και δύναται να ανανεωθεί με από¬ 
φαση της Συνέλευσης του οικείου Τμήματος, μετά από 
αιτιολογημένη εισήγηση του Διευθυντή. Εκτων μελών 
της Συντονιστικής Επιτροπής, ένα, ορίζεται με απόφαση 
της Συνέλευσης του οικείου Τμήματος ως Αναπληρωτής 
Διευθυντής του εργαστηρίου με τριετή θητεία. 

Για τον ορισμό, την εκλογή ή την ανανέωση της θητείας 
των μελών της Συντονιστικής Επιτροπής του Εργαστηρί¬ 
ου εκδίδεται σχετική διαπιστωτική πράξη του Προέδρου 
τουΤΕΙ Πελοποννήσου. 

4.0 Υπεύθυνος Διασφάλισης Ποιότητας είναι υπεύθυ¬ 
νος για την λειτουργία και την ασφάλεια των εργαστη¬ 
ριακών χώρων, την εκπαίδευση προσωπικού σε θέματα 
ασφάλειας σε εργαστηριακούς χώρους και υπεύθυνος 
για την διαπίστευση διαδικασιών ανάπτυξης μεθοδολο¬ 
γίας ερευνητικών προϊόντων. 

5. Πρώτος Διευθυντής του Εργαστηρίου ορίζεται ο 
Καθηγητής του Τ μήματος Τεχνολογίας Τ ροφίμων Γεώρ¬ 
γιος Ζακυνθινός. 

Άρθρο 6 

Εγκατάσταση - Λειτουργία 

1. Το Εργαστήριο στεγάζεται στα κτήρια του ΤΕΙ Πε¬ 
λοποννήσου στην πόλη της Καλαμάτας και μπορεί να 
χρησιμοποιεί τον υπάρχοντα εργαστηριακό εξοπλισμό 
του Τ μή ματος Τ εχνολογίας Τ ροφίμων. 

2. Το Εργαστήριο λειτουργεί χωρίς να επιβαρύνει τον 
προϋπολογισμό του ΤΕΙ, πέραν όσων απαιτούνται για την 
εξασφάλιση της λειτουργικότητας των εγκαταστάσεων 
του (ηλεκτροδότηση, ύδρευση, τηλεφωνική σύνδεση, 
καθαριότητα, κ.λπ.). 

3. Το Εργαστήριο καλύπτει αποκλειστικά μέσω ιδίων 
πόρων αμοιβές και μετακινήσεις προσωπικού, αναλώσι¬ 
μα, υπηρεσίες τρίτων και λοιπές δαπάνες. 

Άρθρο 7 

Οικονομικοί Πόροι 

Οι οικονομικοί πόροι (έσοδα) του Εργαστηρίου προ¬ 
έρχονται από: 

1. τη συμμετοχή του σε ερευνητικά, εκπαιδευτικά ή 
αλλά προγράμματα ή έργα, 

2. την παροχή υπηρεσιών αναλύσεων, εκπαίδευσης ή 
συμβουλευτικής, 

3. τη δημιουργία καινοτόμων προϊόντων που δημιουρ¬ 
γεί το Εργαστήριο ή σε συνεργασία με ιδιώτες ή ιδιωτικές 
επιχειρήσεις, 

4. τη χρήση δικαιωμάτων πνευματικής ιδιοκτησίας 
αποτελεσμάτων ή καινοτομιών ερευνητικών ή αναπτυ¬ 
ξιακών έργων, 

5. τις κληρονομιές, δωρεές και κληροδοσίες που καταλεί- 
πονται στο οικείο ΤΕΙ για τους σκοπούς του Εργαστηρίου. 

Άρθρο 8 

Διαχείριση Οικονομικών 

1. Η διαχείριση των οικονομικών του Εργαστηρίου 
γίνεται από τον ΕΆΚΕ σύμφωνα με τις κείμενες διατάξεις. 

2. Τα έσοδα του Εργαστηρίου χρησιμοποιούνται για 
τη βελτίωση των υποδομών και του εξοπλισμού του, τις 
αμοιβές, την εκπαίδευση και τις μετακινήσεις του προ¬ 
σωπικού του, την προβολή και τις δημόσιες σχέσεις του 
Εργαστηρίου καθώς και κάθε άλλης δαπάνης που συμ¬ 
βάλλει στην ανάπτυξη του Εργαστηρίου και την προώ¬ 
θηση των αναπτυξιακών του στόχων. 

Άρθρο 9 

Τηρούμενα Βιβλία 

Για τις ανάγκες του Εργαστηρίου τηρείται κάθε βιβλίο ή 
στοιχείο (σε έντυπη ή/και ηλεκτρονική μορφή) το οποίο 
προβλέπεται από την ισχύουσα νομοθεσία ή κρίνεται 
απαραίτητο για το Εργαστήριο. 

Άρθρο 10 

Για οποιαδήποτε αμφισβήτηση σχετικά με τη λειτουρ¬ 
γία και την αποστολή του Εργαστηρίου, αρμόδιο όργανο 
είναι η Συνέλευση του ΤΕΙ Πελοποννήσου. 

Άρθρο 11 

Έναρξη ισχύος 

Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καλαμάτα, 26 Απριλίου 2017 

Ο Πρόεδρος 

ΔΗΜΗΤΡΙΟΣ ΒΕΛΙΣΣΑΡΙΟΥ 


Αριθμ. απόφ. 184 -20/ 04/2014 (3) 

Αποζημίωση υπερωριακής απασχόλησης, καθώς 
και νυκτερινής εργασίμων ημερών και ημερήσιας 
ή νυκτερινής που παρέχεται Κυριακές και εξαιρέ¬ 
σιμες ημέρες των υπαλλήλων του Γενικού Νοσο¬ 
κομείου Κομοτηνής, μονίμων και ιδιωτικού δικαί¬ 
ου, για το έτος 2017. 

Το ΔΙΟΙΚΗΤΙΚΟ ΣΥΜΒΟΥΑΙΟ 

ΤΟΥ ΓΕΝΙΚΟΥ ΝΟΣΟΚΟΜΕΙΟΥ ΚΟΜΟΤΗΝΗΣ 

Έχοντας υπόψη: 

Α. Την εισήγηση της αναπληρώτριας Προϊσταμένης 
Οικονομικού τμήματος, η οποία έχει ως εξής: 

«Έχοντας υπόψη: 

1) Τις διατάξεις του άρθρου 20 του ν. 4354/2015 (ΦΕΚ 
176 τ. Α'), σύμφωνα με τις οποίες «Για το προσωπικό των 
Ν.Π.Δ.Δ. και των Ν.Π.Ι.Δ. η απόφαση καθιέρωσης υπερω- 
ριακής εργασίας εκδίδεται από το Διοικητικό Συμβούλιο 
ή το όργανο διοίκησης ή το εξουσιοδοτημένο από αυτό 
όργανο. Στις αποφάσεις αυτές καθορίζεται ο αριθμός 
των υπαλλήλων, το χρονικό διάστημα και οι ώρες υπερω- 
ριακής απασχόλησής τους μέσα στα όρια των πιστώσεων 
του Προϋπολογισμού τους μη επιτρεπόμενης της επιβά¬ 
ρυνσης του Προϋπολογισμού Δημοσίων Επενδύσεων. Οι 
ανωτέρω αποφάσεις δημοσιεύονται στην Εφημερίδα της 
Κυβερνήσεως και ισχύουν από τη δημοσίευσή τους». 

2) Την αριθμ. Α2β/Γ.Π.οικ. 92202/23-12-2016 και αριθμ. 
Α2β/Γ.Π.οικ. 95896/23-12-2016 ΦΕΚ 4265/30-12-2016/ 
τ. Β' απόφαση του Υπουργού Υγείας και του Αναπληρωτή 
Υπουργού Υγείας περί καθιέρωσης με αμοιβή υπερωρι- 
ακής, νυχτερινής και εξαιρέσιμων ημερών εργασίαςτου 
μόνιμου προσωπικού και του προσωπικού με σχέση ερ¬ 
γασίας ιδιωτικού δικαίου έτους 2017 των Νοσηλευτικών 
Ιδρυμάτων ανά Υγειονομική Περιφέρεια. 

3) Την αριθμ. 43067/30-12-2016 απόφαση του Διοικη¬ 
τή της 4ης Υ.Πε Μακεδονίας - Θράκης, με θέμα: «Κατα¬ 
νομή ανά Νοσοκομείο των ποσών που έχουν εγκριθεί 
για την 4η Υ.Πε. Μακεδονίας και Θράκης Εφημέριων 
Ιατρικού Προσωπικού - Επιστημονικού Προσωπικού - 
Πρόσθετων Αμοιβών Λοιπού Προσωπικού από 01 -01 - 
2017 έως 31-12-2017». 

4) Την αριθμ. 2/1757/0026/10-01-2017 ΦΕΚ 17/ 
12-01-2017 αναφορικά με τον καθορισμό δικαιολογη- 
τικών για την καταβολή αποζημίωσης για υπερωριακή, 
νυχτερινή, Κυριακών και εξαιρέσιμων ημερών εργασία. 

5) Τα κατατεθειμένα εγκεκριμένα προγράμματα των 
προϊσταμένων των τμημάτων από τα οποία προκύπτουν 
οι μέχρι σήμερα ανάγκες απασχόλησης σε καθημερινή 
βάση. 

6) Το γεγονός ότι το νοσοκομείο εφημερεύει και λει¬ 
τουργεί σε 24ωρη βάση και απαιτείται η απασχόληση 
του προσωπικού και κατά τις Κυριακές-εξαιρέσιμες με 
πολλές πέραν του ωραρίου ώρες, καθημερινές και αργί¬ 
ες, προκειμένου οι υπηρεσίεςτου Νοσοκομείου να είναι 
συνεπείς στις υποχρεώσεις τους, εισηγούμεθα: 

Α)Την έγκριση νυκτερινής εργασίμων ημερών εργασί¬ 
ας και ημερήσιας ή νυκτερινής που παρέχεται Κυριακές 
και εξαιρέσιμες ημέρες, προς συμπλήρωση του υποχρε¬ 
ωτικού ωραρίου, για 313 υπαλλήλουςτου Νοσοκομείου, 

μονίμους και με σχέση εργασίας ιδιωτικού δικαίου, μέχρι 
του ποσού των 275.000.00 € (ΚΑΕ 0263) και 121.411 ώρες 
για το έτος 2017. 

Β)Την έγκριση υπερωριακής απασχόλησης καθημερι¬ 
νής και αργιών για 200 υπαλλήλους του Νοσοκομείου, 
μονίμους και με σχέση εργασίας ιδιωτικού δικαίου για το 
έτος 2017, μέχρι του ποσού των 29.000.00 € (ΚΑΕ 0261) 
και 4.000 ώρες για το έτος 2017». 

Β.Τη διαλογική συζήτηση μεταξύ των μελών του, απο¬ 
φασίζει ομόφωνα: 

Εγκρίνει: 

Α) Τη νυκτερινή εργασίμων ημερών εργασία και ημε¬ 
ρήσια ή νυκτερινή που παρέχεται Κυριακές και εξαιρέ¬ 
σιμες ημέρες, προς συμπλήρωση του υποχρεωτικού 
ωραρίου, για 313 υπαλλήλους του Γενικού Νοσοκομείου 
Κομοτηνής, μονίμους και με σχέση εργασίας ιδιωτικού 
δικαίου, μέχρι του ποσού των 275.000.00 € (ΚΑΕ 0263) 
και 121.411 ώρες για το έτος 2017. 

Β) Την υπερωριακή απασχόληση καθημερινής και 
αργιών, διακοσίων (200) υπαλλήλων του Γενικού Νο¬ 
σοκομείου Κομοτηνής, μονίμων και με σχέση εργασίας 
ιδιωτικού δικαίου για το έτος 2017, μέχρι του ποσού των 
29.000.00 € (ΚΑΕ 0261) και 4.000 ώρες για το έτος 2017. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος Δ.Σ. 

ΓΕΩΡΓΙΟΣ ΦΙΛΙΠΠΙΔΗΣ 


Αριθμ.απόφ. 103/2017 (4) 

Καθιέρωση υπερωριακής εργασίας υπαλλήλων 
του Οργανισμού Αθλητισμού, Πολιτισμού και 
Παιδικής Αγωγής Δήμου Βάρης - Βούλας - Βου¬ 
λιαγμένης. 

Ο ΠΡΟΕΔΡΟΣ ΤΟΥ ΟΡΓΑΝΙΣΜΟΥ ΑΘΛΗΤΙΣΜΟΥ, 
ΠΟΛΙΤΙΣΜΟΥ ΚΑΙ ΠΑΙΔΙΚΗΣ ΑΓΩΓΗΣ 
ΔΗΜΟΥ ΒΑΡΗΣ ΒΟΥΛΑΣ ΒΟΥΛΙΑΓΜΕΝΗΣ 

Έχοντας υπόψη: 

Ι.Τις διατάξεις του ν. 3852/2010. 

2. Την έγκριση του Οργανισμού Εσωτερικής Υπηρεσίας 
του Οργανισμού (ΦΕΚ 516/Β728-2-2014). 

3. Τις διατάξεις του άρθρου 48 του ν. 3584/2007. 

4. Τις διατάξεις του άρθρου 20 του ν. 4354/2015. 

5. Την αριθμ. 2/31029 /ΔΕΠ/06.5.2016 εγκύκλιο του 
Υπουργείου Οικονομικών. 

6. Τον αριθμό των υπηρετούντων υπαλλήλων στο Ορ¬ 
γανισμό. 

7. Τις εποχιακές, έκτακτες και επείγουσες υπηρεσιακές 
ανάγκες κατά το τρέχον έτος, που έχουν προκύψει από 
την μείωση του προσωπικού, και των όλο και αυξανό¬ 
μενων αναγκών των δημοτών, για την λειτουργία παιδι¬ 
κών σταθμών, αθλητικών και καλλιτεχνικών τμημάτων, 
πολιτιστικών-αθλητικών εκδηλώσεων, και επιβάλλουν 
την καθιέρωση της υπερωριακής εργασίας με αμοιβή 
κατά τις απογευματινές ώρες, της Διεύθυνσης Πολιτι¬ 
σμού Αθλητισμού και Παιδικής Αγωγής και Υπηρεσιών 


Υποστήριξης του Οργανισμού πέραν του κανονικού 
ωραρίου εργασίας. 

8. Το γεγονός ότι, η απαιτούμενη δαπάνη για την υπε- 
ρωριακή εργασία των υπαλλήλων του Οργανισμού έχει 
προβλεφθεί και θα αντιμετωπιστεί από τις πιστώσεις των 
Κ.Α.:15-6012.001 με ποσό 3.000,00 ευρώ, 15-6022.001 με 
ποσό 500,00 ευρώ, 15-6042.001 με ποσό 5.000,00 ευρώ, 
του προϋπολογισμού του έτους 2017. 

9. Το γεγονός ότι, οι ανάγκες του Οργανισμού επι¬ 
βάλουν την καθιέρωση της υπερωριακής εργασίας με 
αμοιβή για το έτος 2017, αποφασίζουμε: 


1. Καθιερώνουμε την υπερωριακή εργασία έτους 2017, 
στις παρακάτω κατηγορίες εργαζομένων: 


ΚΛΑΔΟΣ 

ΕΙΔΙΚΟΤΗΤΑ 

ΑΡΙΘΜΟΣ 

ΥΠΑΛΛΗΛΩΝ 

ΠΕ ΜΟΝΙΜΟΙ 

ΚΑΘΗΓΗΤΩΝ 

ΦΥΣΙΚΗΣ ΑΓΩΓΗΣ 

1 

ΠΕ ΙΔΑΧ 

ΚΑΘΗΓΗΤΩΝ 

ΦΥΣΙΚΗΣ ΑΓΩΓΗΣ 

1 

ΠΕ ΙΔΑΧ 

ΔΙΟΙΚΗΤΙΚΟΥ 

1 

ΤΕ ΜΟΝΙΜΟΙ 

ΒΙΒΛΙΟΘΗΚΟΝΟΜΩΝ 

1 

ΤΕ ΜΟΝΙΜΟΙ 

ΒΡΕΦΟΝΗΠΙΟΚΟΜΩΝ 

3 

ΤΕ ΙΔΟΧ 

ΒΡΕΦΟΝΗΠΙΟΚΟΜΩΝ 

1 

ΔΕ ΜΟΝΙΜΟΙ 

ΠΛΗΡΟΦΟΡΙΚΗ 

1 

ΔΕ ΜΟΝΙΜΟΙ 

ΔΙΟΙΚΗΤΙΚΟΥ 

1 

ΔΕ ΜΟΝΙΜΟΙ 

ΒΟΗΘΩΝ ΒΡΕΦΟΚΟΜΩΝ 

3 

ΔΕ ΙΔΟΧ 

ΒΟΗΘΩΝ ΒΡΕΦΟΚΟΜΩΝ 

2 

ΥΕ ΙΔΟΧ 

ΚΑΘΑΡΙΣΤΩΝ 

2 

ΥΕ ΙΔΟΧ 

ΒΟΗΘΗΤΙΚΟΥ ΠΡΟΣΩΠΙΚΟΥ 

2 


2. Εγκρίνουμε την υπερωριακή απασχόληση των πα¬ 
ραπάνω υπαλλήλων του Οργανισμού, για το έτος 2017, 
καθ' υπέρβαση του υποχρεωτικού ωραρίου, ορίζονται 
ανά εξάμηνο, χωρίς να υπάρχει η δυνατότητα αυξομείω¬ 
σης μεταξύ των δύο (2) εξαμήνων μέσα στο έτος ως εξής: 

■ Απογευματινή υπερωριακή εργασία μέχρι εκατόν 
είκοσι (120) ανά υπάλληλο το εξάμηνο, με την προβλε- 
πόμενη από το Νόμο αποζημίωση, για την κάλυψη των 
προμνημονευόμενων υπηρεσιακών αναγκών του Ορ¬ 
γανισμού. 

3. Η κατανομή των ωρών απασχόλησης του προσωπι¬ 
κού, ως ανωτέρω, θα γίνεται κάθε φορά ανάλογα με τις 
ανάγκες του Οργανισμού. 

4. Η δαπάνη που θα προκληθεί από την παραπάνω 
απασχόληση, βαρύνει τους προαναφερόμενους Κ.Α. του 
προϋπολογισμού του Οργανισμού για το 2017. 

5. Η απόφαση αυτή, να δημοσιευθεί σε μια ημερήσια 
εφημερίδα σύμφωνα με το άρθρο 79 παρ. 4 του Κώδικα 
Δήμων και Κοινοτήτων ν. 3463/2006. 

Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βουλιαγμένη, 12 Απριλίου 2017 

Ο Πρόεδρος 

ΓΡΗΓΟΡΗΣ ΚΩΝΣΤΑΝΤΕΛΛΟΣ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 


























